Wrigleys Airwaves Chewing Gum. - Britstore
Wrigleys Airwaves Menthol And Eucalyptus 46 Pellet Bottle
Retail Pack Wrigleys Airwaves Menthol and Eucalyptus Sugarfree Gum 30 x 14g Reho begin voorseisoen - Sport - Republikein
Wednesday, February 12th, 12:33:19
Reho begin voorseisoen
16 January 2020 | Sport
Rehoboth Rugbyklub het reeds Maandagaand met sy amptelike oefeninge vir 2020 begin.
Volgens Marschell Diergaardt, die voorsitter, kan die opposisie maar weet dat verlede jaar se opmars tot in die semifinaal maar net die begin van die nuwe oplewing was.
“Dit lyk weer goed by die Rooi Bulle en byna 40 spelers het reeds die eerste aand vir oefeninge opgedaag. Ons kon daarin slaag om ons afrigter David Philander te behou nadat hy redelik aanbiedinge van ander klubs ontvang het.
“Ons het ook sover ek weet nie een speler verloor nie. Ons kan dus vanjaar inderdaad net beter vaar as verlede jaar. Alle voornemende jong spelers asook ander spelers wat by die klub wil aansluit, is welkom om by die oefeninge aan te sluit. Ons oefen op Maandae, Dinsdae en Donderdae om 19:00.”
Volgens hom beoog die klub om op 21 Maart 'n sewestoernooi op Rehoboth aan te bied en nooi hy klubs om hul spanne te registreer.
Inskrywings is gratis, maar daar is net plek vir twaalf spanne.
Voor dit, op 22 en 23 Februarie, het Rehoboth ook twee spanne ingeskryf om in 'n sewestoernooi by FNB Wanderers ter viering van dié sportklub se honderdste bestaansjaar mee te ding.
Rehoboth Rugbyklub, net soos sy buurman Reho Falcon, is in afwagting op die amptelike aankondiging dat FNB Namibia vanjaar as hul hoofborg toetree.